_:n140d404d720e41098030f938e019f70axb0
<http://schema.org/articleBody>
"ה-Blade 15 הוא המכשיר הבא בסדרת המחשבים הניידים המיועדים לגיימינג של חברת Razer\r\n\r\nחברת Razer שחררה מספר רב של תמונות ופרטים אודות המחשב הנייד הבא שלה ואמרה כי יהיו שתי גרסאות בסיסיות (רגילה ומתקדמת) שאותן ניתן יהיה לשדרג.\r\n\r\nלראשונה במחשבים הניידים של החברה, ה-Blade 15, בצורתו האימתנית ביותר, יגיע עם מעבד של שמונה ליבות מהדור העשירי של חברת Intel, ה-i7-10875H ומאיץ גרפי מבית Nvidia, ה-2080S. את הגרסה הרגילה תוכלו לשדרג עד מעבד של עד שש ליבות, גם הוא מהדור העשירי של Intel, ה-i7-10750H ומאיץ גרפי של Nvidia, ה-2070. וזאת בשביל להבטיח חווית גיימינג שלא תבייש אף מחשב נייח.\r\n\r\nונעבור למסך, Razer מביאה לנו שתי אפשרויות בחירה למסך. האחת, מסך FHD Matte עם קצב ריענון של לא פחות מאשר 300Hz והשנייה, מסך מגע OLED עם רזולוציית 4K. כי במידה וחשבתם שהמעבד או המאיץ הגרפי יהיו יותר מדי למחשב נייד, תחשבו שוב. שתיהן תהינה ניתנות לבחירה בין אם תבחרו את הגרסה הרגילה או המתקדמת.\r\n\r\nהחברה עושה זאת שוב ומצליחה לדחוס במחשב נייד אחד את כל החומרה הזו תוך כדי שמירה על סדר גודל קטן ודק יחסית העומד על עובי של 0.7 אינץ' לגרסה המתקדמת ועובי של 0.78 אינץ' לגרסה הרגילה כשהמעטפת בנויה מאלומיניום. Razer אף הצליחה להכניס מערכת קירור חדשנית העשויה מהחומרים התרמיים הטובים ביותר ואף תכנון מיוחד לנידוף החום בגרסה הכי חזקה וצינורות להעברת החום בגרסה הרגילה.\r\n\r\n\r\n\r\nואף מוצר של Razer לא יהיה שלם ללא קצת תאורת RGB מסנוורת. הלוגו מהצד האחורי כמובן שמואר וכך גם המקלדת כשהתאורה בה תשתנה בהתאם לגרסאת הבסיס שתבחרו החל מתאורה רגילה המקיפה את כולה ברגילה ועד לתאורה הניתנת לשליטה לגבי כל מקש בנפרד במתקדמת.\r\n\r\nשתי הגרסאות יגיעו מספר מאפיינים משותפים כמו 16GB RAM (אם כי הייתי רוצה לראות אפשרות להרחבת הזיכרון עד לפחות 32GB לפחות בגרסה המתקדמת) וטכנולוגיה אלחוטית מבית Intel, ה-Wireless-AX201 עם Wi-Fi 6 בנוסף ל-Bluetooth 5.0. שתיהן יגיעו עם אותה מערכת הפעלה, אותו משטח עכבר העשוי מזכוכית, תמיכה ב-Dolby® Atmos, Razer Synapse 3 ו-Intel® Platform Trust Technology.\r\n\r\nתאריך ההשקה הרשמי של המחשבים הניידים האלה הוא נכון לעכשיו במאי ויהיה זמין לצערנו כנראה רק בחנויות מורשות בקנדה וארצות הברית. לגבי המחיר, אין ממש פירוט ורק ציינו כי המחיר ההתחלתי (כנראה של הגרסה הרגילה) יהיה כ-1,599 דולר או 5815 שקל (בחישוב גס). לגבי המחיר לגרסה המתקדמת בכל סגולותיה, החברה לא ציינה אך תוכלו לצפות שתצטרכו למכור כלייה או שתיים (אם לא שלכם אז של חברים, כי בשביל מה יש חברים?) על מנת לרכוש אותה.\r\n\r\n\r\n\r\nבמידה ואתם רוצים להתעדכן במספר פריטים שהחברה מתכננת להשיק בשנה הקרובה, מוזמנים להיכנס לכתבה שלנו כאן עם כל החידושים של החברה מהכנס CES."
<https://www.pcgalaxy.co.il/razers-new-blade-15-laptop/>